Kyk: The Voice se blinde ster Vernon Barnard reik sy debuutliedjie uit!
JY LEES NOU Kyk: The Voice se blinde ster Vernon Barnard reik sy debuutliedjie uit!
Vernon Barnard, die blinde jong man wat landwyd harte gesteel het op die plaaslike sangkompetisiereeks The Voice SA, het so pas sy debuutliedjie, I Like It That Way, en die gepaardgaande musiekvideo uitgereik.
[caption id="attachment_135639" align="alignnone" width="600"] Foto: Facebook / Vernon Barnard[/caption]
Die talentvolle sanger, wat van jongs af blind is, het tydens sy oudisie die beoordelaar en sanger Bobby van Jaarsveld in trane gehad toe hy lostrek met sy sielvolle weergawe van die popgroep One Direction se trefferliedjie Story of My Life.
Dié oudisie het al meer as 8 miljoen trefslae op YouTube. Selfs die Hollywood-ster Ashton Kutcher het dit al aanlyn gedeel!
Vernon se debuutliedjie draai om 'n meisie wat sy hart steel.
"Ek is so opgewonde om my debuutliedjie met Suid-Afrikaners te deel!" vertel hy in 'n persverklaring.
"Dié enkelsnit is 'n voelgoed liedjie en 'n goeie mengsel van aansteeklike catchy melodieë en opbeurende lirieke en ek hoop almal gaan dit geniet om na die liedjie te luister net soveel soos ek dit geniet het om dit te maak," sê hy.
Die liedjie is in 'n dag in en om Pretoria geskiet.
Lees ook: Plaaslike petroljoggie met operastem verower harte
In die video kaap Vernon en sy band 'n uitsaaitoring en saai hulle die liedjie uit vir die res van die wêreld.